"Re itse se fa moithuti a kgona go : bontsha bokgoni jwa go rulaganya go kwalela maitlhomo a a rileng , baamogedi ba tshedimosetso le bokao jo bo rileng : tlhalosa ditlhokego tsa mefuta e e farologaneng ya ditiro ; lemoga baamogedi ba tshedimosetso ba ba maleba le maitlhomo a a rileng jaaka go anela , itumedisa , tlhotlheletsa , ngangisana , tlhalosa , sedimosetsa , tlhalosa le go tlhotlheletsa ka botlhale ; lemoga le go tlhalosa mefuta ya ditlhangwa tse di tla tlhagisiwang jaaka tsa boikakanyetsi , tshedimosetso , boitlhamedi , tirisano / bogolaganyi le ditlhangwa tse di dirisang mefuta e e farologaneng ya tlhaeletsano ; tsaya tshwetso le go dirisa setaele se se maleba , mogopolo le dikagego tsa ditlhangwa ; dira dipatlisiso ka ditlhogo go tswa mo metsweding e e farologaneng a bo a kwala diphitlhelelo ; batla , fitlhelela , tlhopha , rulaganya le go nyalanya tshedimosetso e e maleba go tswa mo metsweding e e farologaneng ; fetolela tshedimosetso go tswa mo popegong e e rileng , e e tlwaelegileng go ya go e nngwe jaaka go tswa mo kerafong go ya kwa temaneng ; aga dikakanyo tse di lomaganeng mme a be a rulaganya ka ditsela tse di jaaka kwalo ya kgobokanyo ya dintlha , ditshwantsho , lenaane la mafoko a a botlhokwa , le papetlana ya thulagano ya dintlha / ditiragatso ; dirisa mefuta ya didiriswa tsa pono le tse di itlhametsweng tse di tlhophilweng ka tshwanelo . "